REPUBLIKA HRVATSKA

ŽUPANIJA ZAGREBAČKA

II. osnovna škola Vrbovec

Brdo bb

10340 Vrbovec

KLASA: 003-06/18-04/01

UR.BROJ: 238-32-27-18-2

Vrbovec, 06.02.2018.g.

**ZAKLJUČAK**

**s 9. sjednice Školskog odbora, šk. god. 2017./2018., održane dana 30.1.2018.g. s početkom u 18,30 sati.**

Prisutni: Ljiljana Škrinjar, Marko Belošević, Lidija Škaro, Mirela Gubijan i Valentina Kralj,

Odsutni: Hrvoje Herček i Martina Petrak

Ostali prisutni: Edina Operta, ravnateljica i Alan Vajda, tajnik škole.

D n e v n i r e d

1. Verifikacija zapisnika sa 8. sjednice Školskog odbora
2. Informacija o financijskom izvješću za razdoblje 1.1. - 31.12.2017. godine
3. Davanje suglasnosti za zapošljavanje učiteljice hrvatskog jezika u posebnom razrednom odjelu na određeno vrijeme
4. Davanje suglasnosti za produženje ugovora o radu na određeno vrijeme do 45 dana za spremačicu Mirjanu Luketić
5. Obavijest o inicijativi za promjenu naziva II. osnovne škole Vrbovec
6. Izmjene i dopune Godišnjeg plana i programa II. osnovne škole Vrbovec
7. Informacija u svezi darovnice škole za potrebe EU projekta
8. Izvješće s razgovora s gradonačelnikom grada Vrbovca Denisom Kraljem vezano uz najam prostora za rad Glazbenog odjela II. osnovne škole Vrbovec
9. Razno

Predsjednica Školskog odbora Ljiljana Škrinjar pozdravila je sve prisutne članove Školskog odbora te utvrdila postojanje potrebnog kvoruma za donošenje pravovaljanih odluka, te je dala na glasovanje prethodno dostavljeni dnevni red 9. sjednice Školskog odbora, kojeg su svi prisutni članovi Školskog odbora jednoglasno prihvatili.

**1. Verifikacija zapisnika s 8. sjednice Školskog odbora**

Predsjednica Školskog odbora Ljiljana Škrinjar dala je na verifikaciju svim prisutnim članovima Školskog odbora zapisnik sa 8. sjednice Školskog odbora.Obzirom da nije bilo primjedbi ***svi prisutni članovi Školskog odbora jednoglasno su verificirali zapisnik s navedene sjednice Školskog odbora.***

**2. Informacija o financijskom izvješću za razdoblje 1.1. - 31.12.2017. godine**

Gospođa Natalija Varga, računovođa škole dala je inicijalnu informaciju u svezi financijskog izvješća razdoblje 1.1. - 31.12.2017. godineprije dostave istog osnivaču Gradu Vrbovcu. Također je napomenula da će naknadno na jednoj od slijedećih sjednica Školskog odbora biti dana detaljnija informacija o navedenom izvješću nakon što isto prethodno prihvati osnivač Grad Vrbovec.

Obzirom na navedeno, predsjednica Školskog odbora Ljiljana Škrinjar dala je na glasovanje informaciju u svezi financijskog izvješća II. osnovne škole Vrbovecza razdoblje 1.1. - 31.12.2017. godine koju su ***jednoglasno prihvatili svi prisutni članovi Školskog odbora.***

**3. Davanje suglasnosti za zapošljavanje učiteljice hrvatskog jezika u posebnom**

**razrednom odjelu na određeno vrijeme do završetka školske godine 2017./2018.**

Obzirom da je nakon dobivene suglasnosti Ministarstva znanosti i obrazovanja raspisan natječaj za radno mjesto učiteljice hrvatskog jezika u P.R.O. b na određeno nepuno radno vrijeme, na koji su se prijavila dva kandidata, ravnateljica Edina Operta, prof. za navedeno radno mjesto predlaže Sanju Sodar, učiteljicu hrvatskog jezika koja trenutno radi na navedenom radno mjestu.

Obzirom na navedeno, predsjednica Školskog odbora Ljiljana Škrinjar dala je na glasovanje prijedlog ravnateljice Edine Operta, prof. da se učiteljica Sanja Sodar primi na mjesto učiteljice hrvatskog jezika u P.R.O. b koju su ***svi prisutni članovi Školskog odbora jednoglasno prihvatili.***

**4. Davanje suglasnosti za produženje ugovora o radu na određeno vrijeme do 45 dana za**

**spremačicu Mirjanu Luketić**

Obzirom da je spremačica Ivanka Ronjak premještena na rad iz dvorane u kuhinju, jer smo u međuvremenu ostali bez kuharice, ravnateljica Edina Operta, prof. bila je prisiljena na 15 dana na njezino radno mjesto kao zamjenu zaposliti Mirjanu Luketić, spremačicu.

Imajući u vidu da joj uskoro ističe navedeni ugovor o radu, ravnateljica Edine Operta, prof. predlaže produženje ugovora o radu na određeno vrijeme do 45 dana s spremačicom Mirjanom Luketić, odnosno dok ne dobijemo suglasnost ministarstva za raspisivanje natječaja za kuharicu, a kako bi se nakon toga spremačica Ivanka Ronjak mogla vratiti na svoje radno mjesto u dvoranu matične škole.

Obzirom na navedeno, predsjednica Školskog odbora Ljiljana Škrinjar dala je na glasovanje prijedlog ravnateljice Edine Operta, prof. da se spremačici Mirjani Luketić, produži ugovor o radu na 45 dana, odnosno do dobivanja suglasnosti ministarstva za raspisivanje natječaja za radno mjesto kuharice, koji su ***svi prisutni članovi Školskog odbora jednoglasno prihvatili.***

**5. Obavijest o inicijativi za promjenu naziva II. osnovne škole Vrbovec**

Obzirom da je II. osnovna škola Vrbovec zaprimila obavijest o inicijativi osnivača Grada Vrbovca za promjenom naziva škole u OŠ Marije Jurić Zagorke, na sjednici Školskog odbora je pojašnjeno da bi se navedena promjena, kao i promjena ulice škole mogla provesti nakon što ista dobije suglasnost Gradskog vijeća Grada Vrbovca, a o čemu će nas osnivač Grad Vrbovec pravovremeno informirati.

Također je ravnateljica, Edina Operta, prof. izvijestila da će o navedenoj inicijativi na sjednici Učiteljskog vijeća informirati sve prisutne učitelje i stručne suradnike.

Obzirom na navedeno, predsjednica Školskog odbora Ljiljana Škrinjar dala je na glasovanje informaciju o navedenoj inicijativi, te je ista jednoglasno prihvaćena od strane ***svih prisutnih članovi Školskog odbora jednoglasno prihvatili.***

**6. Izmjena i dopuna Godišnjeg plana i programa II. osnovne škole Vrbovec**

Obzirom da je u Godišnjem planu i programu II. osnovne škole Vrbovec za školsku godinu 2017./2018. došlo do promjena glede pogrešno upisanih smjena za učenike nižih razreda, terenske nastave u Rijeku, te obuke škole plivanja u Nerezinama navedeno je potrebno unijeti u postojeći Godišnji plan i program II. osnovne škole Vrbovec.

Obzirom na navedeno, predsjednica Školskog odbora Ljiljana Škrinjar dala je na glasovanje izmjene i dopune Godišnjeg plana i programa II. osnovne škole Vrbovec, koje su jednoglasno prihvaćene od strane ***svih prisutnih članovi Školskog odbora.***

**7. Informacija u svezi darovnice škole za potrebe EU projekta**

Osnivač Grad Vrbovec provodi postupak objedinjavanja zemljišta radi projektiranja sportske dvorane u Lonjici, te smo zamoljeni da mu darujemo katastarske čestice koje se nalaze u katastarskoj općini Lonjica kako bi se mogli prijaviti na EU projekt.

Ravnateljica, Edina Operta, prof. izvijestila je sve prisutne članove Školskog odbora da će o navedenom razgovarati s gradonačelnikom Grada Vrbovca, te je dodatno napomenula da ukoliko dođe do darovanja navedenog zemljišta od strane II. osnovne škole očekuje da će osnivač preuzeti na sebe sve troškove u svezi korištenja buduće sportske dvorane, te da se nada da će i učenici II. osnovne škole Vrbovec moći koristiti navedenu dvoranu. Također je napomenula da bi se uskoro sazvala nova sjednica Školskog odbora na kojoj bi se navedeno raspravilo te donijela odgovarajuća odluka u svezi darivanja navedenog zemljišta u Lonjici.

**8.** **Izvješće s razgovora s gradonačelnikom grada Vrbovca Denisom Kraljem vezano uz najam prostora za rad Glazbenog odjela II. osnovne škole Vrbovec**

Obzirom da je u siječnju 2018. godine održan novi sastanak s Denisom Kraljem, gradonačelnikom Grada Vrbovca koje je uz ravnateljicu Edinu Opertu, prof. prisustvovala i Sanja Prijatelj, ravnateljica POU Vrbovec, a vezano uz zahtjev za smanjenje troškova najma prostora i visine participiranja režijskih troškova vezano uz rad Glazbenog odjela II. osnovne škole Vrbovec dogovoreno je da se sudjelovanje II. osnovne škole Vrbovec u režijskim troškovima POU Vrbovec smanjuje s 70% na 50%, te da se mjesečni trošak najma prostora pri POU Vrbovec smanjuje s 10.000 kn s PDV-om na 7.000,00 kn s PDV-om.

Obzirom na navedeno, predsjednica Školskog odbora Ljiljana Škrinjar dala je na glasovanje informaciju u svezi smanjenja troška najma prostora pri POU Vrbovec za potrebe rada Glazbenog odjela II. osnovne škole Vrbovec, koja je ***jednoglasno prihvaćena od strane*** ***svih prisutnih članova Školskog odbora.***

**9. Razno**

Pod točkom razno postavljen je upit u svezi rezultata po objavljenom natječaju za shemu besplatne kuhinje u školskoj godini 2017./2018. te je dan odgovor da još nema rezultata da li smo prošli na navedenom natječaju, ali se nadamo da ćemo primiti informaciju u svezi navedenog tijekom veljače 2018. godine.

Završeno u 19,45 sati.

Predsjednik Školskog odbora

Ljiljana Škrinjar, prof.